त्रिपुरा
त्रिपुरा उत्तर-पूर्वी सीमा पर स्थित भारत का एक राज्य है।यह भारत का तीसरा सबसे छोटा राज्य है जिसका क्षेत्रफल 10,491 वर्ग किमी है। इसके उत्तर, पश्चिम और दक्षिण में बांग्लादेश स्थित है जबकि पूर्व में असम और मिजोरम स्थित हैं।सन 2012 में इस राज्य की जनसंख्या लगभग 36 लाख 71 हजार थी। अगरतला त्रिपुरा की राजधानी है। बंगाली और त्रिपुरी भाषा (कोक बोरोक) यहाँ की मुख्य भाषायें हैं।
राजभवन (त्रिपुरा)
अगरतला राजभवन, कुंजाबन, अगरतला में स्थित है। इसका कुल क्षेत्रफल १.७६ हैक्टेयर है। इसका निर्माण १९१७ में महाराजा बिरेन्द्र किशोर माणिक्य (१९०९-१९२३) द्वारा करवाया गया था और इसे अब राजभवन के नाम से जाना जाता है।